CELEX: C2004/262/91
Language: fi
Date: 2004-10-23 00:00:00
Title: Asia T-321/04: Air Bourbonin 29.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/48
            
         Air Bourbonin 29.7.2004 Euroopan yhteisöjen komissiota vastaan nostama kanne
   (Asia T-321/04)
   (2004/C 262/91)
   Oikeudenkäyntikieli: ranska
   Air Bourbon, kotipaikka Sainte-Marie, Réunion (Ranska), on nostanut 29.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Sauveur Vaisse.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa 16.12.2003 tehdyn komission päätöksen K(2003) 4708 lopullinen, jossa komissio antoi Ranskan valtiolle luvan myöntää tukea Air Austral -yhtiölle;
            
         
               —
            
            
               velvoittaa komission ja Ranskan valtion toteuttamaan tarpeelliset toimenpiteet, jotta Air Austral -yhtiö palauttaa perusteettomasti saadut tuet;
            
         
               —
            
            
               velvoittaa komission ensimmäisen oikeusasteen tuomioistuimen työjärjestyksen 87 artiklan 2 kohdan nojalla maksamaan Air Bourbon -yhtiölle oikeudenkäyntikuluina 10 000 euroa.
            
         Oikeudelliset perusteet ja pääasialliset perustelut
   Kantaja vaatii kumoamaan 16.12.2003 tehdyn komission päätöksen K(2003) 4708, jossa komissio katsoi Air Australille myönnetyn tuen olevan EY 87 artiklan 3 kohdan perusteella yhteismarkkinoille soveltuva. Kyse on konkreettisesti 1 950 536 euron suuruisesta toimintatuesta verovähennyksen muodossa, jonka saavat veronmaksajat, jotka sijoittavat kahden tyyppiä B 777–2000 olevan lentokoneen uudelleenvarusteluun Pariisi—Réunion -linjan avaamiseksi ja jotka avoimena yhtiönä vuokraavat kyseisen kaluston viideksi vuodeksi Air Australille, minkä jälkeen ne luovuttavat sille kaluston tuntematonta rahamäärää vastaan.
   Riidanalainen päätös perustuu arvioon, jonka mukaan kyseessä oleva tuki on toimintatuki, joka alueellisia valtiontukia koskevien suuntaviivojen mukaan voidaan sallia osittaisena korvauksena syrjäisille alueille — joihin Réunion kuuluu — kuljetuksesta aiheutuvista lisäkustannuksista.
   Kyseessä olevaa tukea on kantajan mukaan pidettävä yhteismarkkinoille soveltumattomana seuraavista syistä:
   
               —
            
            
               tuki on sellainen investointituki kuljetuskaluston hankinnalle, joka on edellä mainittujen suuntaviivojen mukaisesti kielletty;
            
         
               —
            
            
               tuki on suunnattu yksinomaan Air Austral -yhtiölle, ja se aikaansaa epätasapainon kilpailun vääristymisen ja alueen kehittämisestä saatavan hyödyn välillä;
            
         
               —
            
            
               tuen myöntämisessä ei oteta huomioon periaatetta, jonka mukaan julkinen tuki ei saa kasautua samalle tuensaajalle, koska Air Austral -yhtiö sai alueelta ja Réunionin departementilta julkisista varoista tehtyjä sijoituksia, joita yksityinen sijoittaja, joka toimii tavanomaisin markkinaehdoin, ei olisi tehnyt. Kyseiset sijoitukset aiheuttivat kantajan mukaan ylitarjontaa lentoreitillä Pariisi–Saint Denis;
            
         
               —
            
            
               kyseisellä tuella rikotaan tasapaino, jonka on vallittava yhtäältä alueen kehitykselle tuesta saatavan hyödyn ja toisaalta Air Australin ja kantajan välisille kilpailusuhteille aiheutuvien vääristymien välillä.
            
         Air Bourbon väittää myös, että sen puolustautumisoikeuksia, sellaisina kuin ne taataan EY 88 artiklan 3 kohdassa, on loukattu.